今日唔知點解無喇喇去左荃灣，跟住突然醒起朋友介紹過一間餐廳食豬手好正，作為豬手發燒友嘅我，跟住就即刻出發過去。入到餐廳以黑色為主調，配上原有的古舊仿牆，令餐廳有種古色古香嘅味道。跟住餐牌有兩個，一個係晚餐，另一個係散叫餐牌，晚餐牌通常會提供一些優惠套餐，但是豬手係屬於散叫並且需要預訂，而且製作需要半個鐘。幸好當天我去餐廳比較早，餐廳仲有豬手^_^。係經過半個鐘嘅等待之後，豬手上枱喇。熱辣辣嘅豬手，外層脆卜卜，肉都算嫩配上餐廳提供嘅醬料，真心唔錯，朋友果然無推介錯。